สำนักงานส่งเสริมการจัดประชุมและนิทรรศการ (องค์การมหาชน)

สำนักงานส่งเสริมการจัดประชุมและนิทรรศการ (องค์การมหาชน) () หรือ สสปน. เป็นหน่วยงานของภาครัฐที่จัดตั้งขึ้นเพื่อส่งเสริมอุตสาหกรรมไมซ์ (MICE; ย่อมาจาก Meetings, Incentives, Conventions and Exhibitions) ทั้งนี้เพื่ออำนวยความสะดวกและพัฒนามาตรฐานการจัดงานให้สอดคล้องกับบทบาทของไทยที่มีความสำคัญมากขึ้นในฐานะเป็นประเทศที่สามารถเป็นที่จัดการประชุมและนิทรรศการระดับนานาชาติได้อย่างมีศักยภาพ และมุ่งหวังที่จะทำให้ประเทศไทยเป็นศูนย์การจัดการประชุม การท่องเที่ยวเพื่อเป็นรางวัล และการจัดนิทรรศการ ระดับโลกในภูมิภาคเอเชียอีกด้วย ทั้งนี้ก็เพื่อประโยชน์ในการเพิ่มรายได้ของประเทศไทย และสร้างศักยภาพทางการแข่งขันในอุตสาหกรรมไมซ์ ให้แข่งขันได้ในตลาดโลกเปิดกลยุทธ์ ทีเส็บ (TCEB) ดันอุตสาหกรรม MICE จุดพลุตลาดในประเทศ ขับเคลื่อนเศรษฐกิจไทยหลังโควิด"ทีเส็บ" เปิดแผนยุทธศาสตร์ 5 ปี คาด "ไมซ์ไทย" สร้างรายได้รวม 9.45 แสนล้านบาทปัจจุบัน นายลอย จุน ฮาว (Mr. Loy Joon How) เป็นนายกสมาคมการแสดงสินค้าไทย (Thai Exhibition Association) และ ดร.ศุภวรรณ ตีระรัตน์ เป็นผู้อำนวยการ

สสปน. ยังมีบทบาทในการส่งเสริมภาพลักษณ์ใหม่อุตสาหกรรมไมซ์ไทยรองรับการเปิดประเทศ"ทีเส็บ" ชูมิติใหม่การจัดงานไมซ์ แนวคิดห้องประชุมเปิดกว้างทั่วเมืองไทย และเป็นองค์การมหาชนที่มีผู้บริโภคชื่นชอบมากที่สุดจากผลวิจัย 2022-2023 Thailand’s Most Admired Company“ทีเส็บ” ขับเคลื่อนนวัตกรรมและความยั่งยืน เพิ่มโอกาสไมซ์ไทยให้โดดเด่นบนเวทีโลก

 คณะกรรมการ 
วันที่ 1 พฤศจิกายน พ.ศ. 2568 คณะกรรมการตามรายชื่อต่อไปนี้
ดร.พสุ โลหารชุน ประธานกรรมการ
นาย พันธ์ทอง ลอยกุลนันท์ กรรมการ (อธิบดีกรมศุลกากร) 
นางสาว สุนันทา กังวาลกุลกิจ กรรมการ (อธิบดีกรมส่งเสริมการค้าระหว่างประเทศ)
นาย นิกรเดช พลางกูร กรรมการ (อธิบดีกรมสารนิเทศ)
นางสาว ฐาปนีย์ เกียรติไพบูลย์ กรรมการ (ผู้ว่าการการท่องเที่ยวแห่งประเทศไทย)
นาย ยุทธศักดิ์ สุภสร กรรมการ (ประธานกรรมการการนิคมอุตสาหกรรมแห่งประเทศไทย)
นาย ลอย จุน ฮาว (Mr. Loy Joon How) (นายกสมาคมการแสดงสินค้าไทย)
นางสาว ประชุม ตันติประเสริฐสุข (นายกสมาคมส่งเสริมการประชุมนานาชาติ)
นาย เทียนประสิทธิ์ ไชยภัทรานันท์ (นายกสมาคมโรงแรมไทย)
ดร.ศุภวรรณ ตีระรัตน์ กรรมการ (ผู้อำนวยการสำนักงานส่งเสริมการจัดประชุมและนิทรรศการ)

 ภารกิจ 
สสปน. มีภารกิจในการสนับสนุนส่งเสริมการจัดการประชุมและนิทรรศการ ได้แก่ 
 การบริการด้านอุตสาหกรรมประชุม
 การบริการด้านอุตสหกรรมการแสดงสินค้านานาชาติ
 การบริการด้านอุตสาหกรรมไมซ์ในประเทศ
 การบริการด้านการพัฒนาศักยภาพอุตสาหกรรมไมซ์ 
 คอลเซ็นเตอร์
 ช่องผ่านด่านตรวจคนเข้าเมืองพิเศษ

 ดูเพิ่ม 
 เอ็กซ์โป 2020

 อ้างอิง 

 แหล่งข้อมูลอื่น 


ส่งเสริม
ส่งเสริม
หมวดหมู่:งานจัดแสดง
หมวดหมู่:องค์การที่ก่อตั้งในปี พ.ศ. 2545
หมวดหมู่:หน่วยงานของรัฐบาลไทยในเขตปทุมวัน